stanford-oval/wikipedia huggingface dataset:
Rotana Records

| Rotana Records |
| --- | --- |

Perustettu:  1987
Perustajat:  Prinssi Al-Waleed bin Talal
Tyylilajit:  Arabialainen musiikki
Sijainti:  Riad, Saudi-Arabia
Kotisivu
Infobox OKNimi-testi OK: 
Rotana Records (arab. تسجيلات روتانا‎) on saudiarabialainen levy-yhtiö. Se on suurin levy-yhtiö Lähi-idässä. Se kuuluu Saudi Prince Al-Waleed bin Talalin perustama Rotana-konserniin johon kuuluu elokuvantuotantoyhtiö (Rotana Studios), lehti (Rotana Magazine), televisioyhtiö (Rotana TV), seitsemän musiikkikanavan radioyhtiö (Rotana Radio). Rotana Recordsiin kuuluu yli 100 arabiamaiden artistia, muun muassa Egyptistä, Libanonista.
Abdallah Al Rowaished
Ahlam
Amal Hijazi
Angham
Asalah
Balqees Ahmed Fathi
Bashar Al Shatty
Bassima
Cyrine Abdelnour
Diana Haddad
Elissa
Fadel Shaker
Fares Karam
Fulla
Grace Deeb
George Wassouf
Hatem Al Iraqi
Haifa Wehbe
Hind
Hoda Saad
Hussain Al Jassmi
Kadim Al Sahir
Latifa
Majid Al Muhandis
Marwan Khoury
Maya Nasri
Melhem Zein
Najwa Karam
Nawal El Kuwaiti
Nawal Al Zoghbi
Pascale Machaalani
Rajaa Kasbani
Ramy Ayach
Rayan
Rida Al Abdullah
Saber Rebaï
Sherine
Turki
The 4 Cats
Wael Kfoury
Walid Toufic
Yasmine Niazy
Tamer Hosny
Rotana Recordsin omistaa prinssi Al-Walid ibn Talal ibn Abdelaziz al-Saud.
Aiheesta muualla

Yhtiön virallinen kotisivu
Rotana Records artists
Ugandan kielet

| Ugandan kielet |
| --- | --- |
 Varoituskyltti lugandaksi, englanniksi ja swahiliksi.
Virallinen:  englanti, swahili
Tunnustetut:  luganda, luo (atšoli ja alur), lugbara, nyankole, soga, ateso
Viittomakielet:  ugandalainen viittomakieli
Näppäimistöasettelu:  QWERTY 
Uganda on kielellisesti ja kulttuurillisesti monimuotoinen maa, jossa puhutaan 41 eri alkuperäiskieltä ja kolmea ei-alkuperäiskieltä. Virallisia kieliä Ugandassa ovat englanti ja swahili. Maassa puhuttavat kielet kuuluvat neljään eli kieliryhmään, joista kolme tärkeintä ovat bantukielet, keskisudanilaiset kielet ja niloottiset kielet, minkä lisäksi maassa puhutaan kahta kuliakilaista kieltä.
77 prosenttia Ugandan asukkaista on lukutaitoisia.
Viralliset kielet

Siirtomaa-ajalta periytyvää englantia puhuvat enimmäkseen lukutaitoiset ugandalaiset. Ugandan englannille on ominaista voimakas murteellisuus, ja kieleen ovat vaikuttaneet vahvasti Ugandan paikalliset kielet. Kieltä käytetään Ugandassa laajasti hallituksen, koulutuksen ja politiikan aloilla. Toinen virallinen kieli on afrikkalainen swahilin kieli; alkujaan lugandaa pidettiin toisena mahdollisena vaihtoehtona, kun afrikkalaisen kielen tunnustamista maan viralliseksi kieleksi ehdotettiin, mutta valinta osui lopulta vuonna 2005 swahiliin siksi, että se on Ugandan ulkopuolinen ja siten neutraali kielivalinta, ja siksi, että se on Itä-Afrikan yhteisön pääkieli.
Muut kielet

Nigeriläis-kongolaisiin kieliin kuuluvaa lugandaa puhuu äidinkielenään yli neljä miljoonaa ugandalaista pääasiassa Bugandan alueella ja pääkaupunki Kampalassa. Ugandan itsenäistymisen jälkeen luganda oli eniten käytetty kieli, ja 1960-luvulle asti monien peruskoulujen opetuskieli, mutta muut etniset ryhmät vastustivat sen nostamista viralliseksi kieleksi. Luganda on kuitenkin maan puhutuin paikallinen kieli ja toiseksi puhutuin kieli englannin jälkeen. Muita maassa puhuttavia bantukieliä ovat muun muassa nyoro, tooro, nyankole ja kiga; luo-kieliin kuuluvat lango, alur ja atšoli, itäniloottisiin kieliin taas ateso, karamojong ja bari. Keskisudanilaisista kielistä eräs on lugbara ja itäsudanilaisiin kieliin lukeutuvat pokot, kuliak ja elgon.
Vuonna 1995 Ugandasta tuli toinen valtio maailmassa, joka pn sisällyttänyt viittomakielen perustuslakiinsa. Maassa käytetään omaa ugandalaista viittomakieltään, jossa on vaikutteita kenialaisesta viittomakielestä sekä amerikkalaisesta ja brittiläisestä viittomakielestä.
Etanoli

| Etanoli |
| --- | --- |


Tunnisteet
CAS-numero:  64-17-5
PubChem CID:  702
SMILES:  CCO
Ominaisuudet
Molekyylikaava:  C2H6O
Moolimassa:  46,068 g/mol
Sulamispiste:  −114,4 °C
Kiehumispiste:  78,37 °C
Tiheys:  0,7894 g/cm3
Liukoisuus veteen:  liukenee
Helposti syttyvä
Haitallinen
Etanoli eli etyylialkoholi on primäärisiin alkoholeihin kuuluva väritön, tulenarka ja antiseptinen yhdiste.
Etanolia sisältävät alkoholijuomat ovat useimmissa maissa sosiaalisesti hyväksytty päihdyttävä nautintoaine. Teolliseen käyttöön tarkoitettu etanoli denaturoidaan eli tehdään juomakelvottomaksi joko makunsa puolesta tai saattamalla se tuottamaan pahoinvointia.
Etanolia esiintyy myös muun muassa kukkien tuoksuissa ja semiokemikaalina eliöiden viestinnässä.
Kemia

Etanoli sekoittuu veteen kaikissa seossuhteissa synnyttäen lämpöä, jolloin seoksen kokonaistilavuus pienenee.
Perinteisessä tislausprosessissa vesi-etanoliseoksesta voidaan saada enintään 96-prosenttista etanoli-vesiseosta.
Mikäli alkuperäisessä etanoliseoksessa oli muitakin ainesosia kuin vettä ja etanolia, joita ei kyetä tislaamalla erottamaan etanolista, 96-prosenttista etanolia ei kyetä tällaisesta seoksesta tuottamaan tislausprosessissa.
96-prosenttiseksi tislattu vesi-etanoliseos muodostaa atseotrooppisen seoksen.
96 prosenttia puhtaampaa etanolia eli absolutoitua etanolia voidaan tuottaa poistamalla vesi-etanoliseoksesta vettä perinteistä tislaamista tehokkaimmin menetelmin kuten molekyyliseuloilla, jolloin voidaan vesi-etanoliseoksesta saada jopa noin 99,5-prosenttista etanolia. Vettä voidaan poistaa vielä tätäkin enemmän muun muassa tislaamalla etanolia sopivan kuivausaineen, kuten natriumboorihydridin kanssa.
Etanoli on monipuolinen liuotin ja useiden orgaanisten yhdisteiden valmistuksessa käytetty lähtöaine. Etanoli on lievästi polaarinen yhdiste, ja siksi etanoli liukenee täydellisesti veteen sekä muihin polaarisiin liuottimiin. Etanolin hiilivetyrunko taas mahdollistaa sen liukenemisen poolittomiin orgaanisiin yhdisteisiin. Tällaisia ovat esimerkiksi hiilivedyt kuten bensiini ja dieselöljy.
Etanolin seokset ovat tulenarkoja, ja etanoli itsessään palaa nokeamattomalla, sinertävällä liekillä. Etanoli käykin hyvin ottomoottorin ('bensiinimoottorin') polttoaineeksi ja sitä tuotetaankin biopolttoaineeksi muun muassa sokeriruo'osta, ruuantähteistä, maissista ynnä muista taloudellisesti kannattavista hiilihydraattipitoisista raaka-aineista.
Yli 60-prosenttista etanoliseosta voidaan käyttää myös desinfiointiaineena, sillä se tuhoaa mikrobeja kuten bakteereja ja viruksia.
Tuotanto

Luonnossa etanolia syntyy pieniä määriä käymisreaktioissa. Myös ihmiselimistössä etanolia muodostuu aineenvaihduntatuotteena vähäisessä määrin.lähde?
Etanolia valmistetaan käymisreaktiolla käymiskelpoisista hiilihydraateista (sokeri- ja tärkkelyspitoisista aineista, tavallisimmin rypäleistä, hedelmistä, viljasta ja perunoista).
Katalyyttinä toimivat hiivan entsyymit.
Toinen menetelmä eteeniin hydraatio, jossa katalyytin avulla liitetään eteeniin vettä:
Katalyytteinä käytetään muun muassa zeoliittejä. Reaktioon tarvitaan korkea paine. Lämpötilan on oltava vähintään 100 °C. Eteeniä valmistetaan kevyestä bensiinistä, joten myös tuotettu etanoli on fossiilinen. Molemmat prosessit tuottavat etanolin ja veden seoksen, joten jatkokäsittely (tislaus) on sama. Prosessien kannattavuus toisiinsa nähden riippuu etanolin ja eteenin kunkinhetkisestä hinnasta. Toisekseen bioetanolin tuotantoa tuetaan suoraan tai välillisesti valtiontuilla ja lainsäädännöllä.
Kolmas mahdollinen prosessi on synteesikaasusta Fischer-Tropsch-synteesin kautta. Tämä prosessi on vähän käytetty, mutta myös mahdollinen.
Poikkeusoloissa etanolia voi tislata esimerkiksi perunakiljusta.
Laadut

Etanolia myydään useissa laaduissa eri käyttötarkoituksiin kuten erilaisina alkoholijuomina, desinfiointiaineina, autokemikaaleina ja teollisuuskemikaaleina ja -raaka-aineina.
Etanolia ei voi rikastaa tislaamalla yli atseotroopin 96 til-%, joten sitä vahvemmat seokset on tuotettava joko kuivaamalla esim. sahanpurullalähde? tai lisäämällä atseotrooppiseen seokseen bentseeniä, jolloin atseotrooppi häviää ja tislaaminen onnistuu. Bentseeni on kuitenkin myrkyllistä ja aiheuttaa maksavaurioita.
Laadut > Farmasiassa ja lääketieteessä

Alkoholit (etanoli) voidaan luokitella erilaisten farmakopeoiden monografien mukaan seuraavasti:
spiritus absolutus = aethanolum = 99 %
spiritus fortis/concentratus/rectificatissimus = 96 %
spiritus dilutus = 80 %
spiritus e vino = lääkekonjakki
spiritus vini gallicus = konjakki/armanjakki
spiritus ardens = 40 % vodka
Laadut > Teolliset

spektroskooppinen etanoli – puhtain laatu, tarkoitettu UV-spektroskopiaan, sisältää mahdollisimman vähän ultraviolettialueella absorboivia epäpuhtauksia
denaturoimaton etanoli – yleensä 99,5 %, saattaa sisältää myrkyllistä bentseeniä
denaturoimaton sprii – atseotrooppinen 96 til-% etanoli-vesi-seos
denaturoitu etanoli tai sprii – useita erilaisia denaturointiaineita, sekä myrkyllisiä että myrkyttömiä, käytetään riippuen käyttökohteesta. Yleensä valitaan aineita, joita ei voi erottaa tislaamalla tai absorboimalla, kuten asetonilähde?. Myrkyttömistä tavallinen tyyppi on erittäin karvas kvaternäärinen ammoniumsuola, kuten denatonium (kauppanimi Bitrex).
Käyttö > Juomissa

Etanoli on alkoholijuomien oleellinen ainesosa. Alkoholijuomat jaetaan yleisesti mietoihin alkoholijuomiin, joiden sisältämä etanoli tuotetaan yleensä luonnollisella käymismenetelmällä, johon tarvitaan sokeria ja hiivaa, ja väkeviin alkoholijuomiin, joiden etanoli väkevöitetään tislaamalla.
Etanoli lisää aivoissa dopamiinin ja endorfiinien eritystä, estää NMDA-reseptoreita sekä aktivoi GABA-A-reseptoreita. Etanolin juominen aiheuttaa humalatilan.
Etanolin nauttimista voi seurata krapula. Runsas ja pitkäaikainen etanolin käyttö voi aiheuttaa monenlaisia terveyshaittoja sekä alkoholismia.
Käyttö > Juomissa > Etanolin metabolia

Etanolia hapettaa elimistössä asetaldehydiksi alkoholidehydrogenaasi, joka on muun muassa maksassa toimiva entsyymi. Etanaalin muuttumista asetyylikoentsyymi-A:ksi puolestaan katalysoi aldehydidehydrogenaasi, jonka toiminnan kautta etanoli saadaan sitruunahappokiertoon, energiaa tuottavaan muotoon. Kehoon kerääntyvä asetaldehydi aiheuttaa useita etanolin nauttimisesta aiheutuvia epämiellyttäviä oireita, jotka korostuvat aldehydidehydrogenaasin estäjän disulfiraamin (ns. antabus) vaikutuksesta. Puhdas etanoli sisältää energiaa 7 kcal/g eli 29,3 kJ/g.
Käyttö > Lääkekäyttö

Etanolilla on melko vähän lääkinnällisiä käyttötarkoituksia. Sitä käytetään desinfiointiin ja antiseptiikkaan alkaen käsihuuhteiden 60 prosentin pitoisuuksista aina laboratorio-olosuhteiden 96 prosentin pitoisuuksiin asti ja joidenkin lääkeaineiden saattamiseen liuosmuotoon (10–15 %), sekä metanolin ja etyleeniglykolin aiheuttamissa myrkytyksissä, sillä etanoli estää tai hidastaa näiden yhdisteiden normaalin metabolian haitallisiksi aineiksi; metanolin metabolian formaldehydiksi ja etyleeniglykolin metabolian oksaalihapoksi.
Käyttö > Polttoaineena

Etanolia eli spriitä käytetään polttoaineena eräissä teollisuusprosesseissa sekä myös esimerkiksi retkikeittimissä. Etanolia voidaan käyttää myös moottoriajoneuvojen polttoaineena bensiinin asemasta.
Aiheesta muualla

Wikimedia Commonsissa on kuvia tai muita tiedostoja aiheesta .
Etanolin kansainvälinen kemikaalikortti
OVA-ohje: Etanoli (Arkistoitu – Internet Archive)
Medicina: Etanoli (Arkistoitu – Internet Archive) (pdf)
OECD SIDS: Ethanol (Arkistoitu – Internet Archive) (englanniksi)
PubChem: Ethanol (englanniksi)
DrugBank: Ethanol (englanniksi)
Human Metabolome Database: Ethanol (englanniksi)
Food Component Database (FooDB): Ethanol (englanniksi)
KEGG: Ethanol (englanniksi)
ChemBlink: Etanol (englanniksi)
Dr. Duke's Phytochemical and Ethnobotanical Databases: Ethanol (englanniksi)
Pherobase: Floral Compound – ethyl alcohol (englanniksi)
Pherobase: Semiochemical – ethyl alcohol (englanniksi)
Molecule of the Month: Ethanol Bristol University School of Chemistry. (englanniksi)
The Small Molecule Pathway Database (SMPDB): Ethanol Degradation, Homo sapiens (englanniksi)
Alkoholit
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| metanoli | etanoli | propanoli | butanoli | pentanoli | heksanoli | heptanoli | oktanoli | nonanoli | dekanoli | undekanoli | dodekanoli |
| CH3OH | C2H5OH | C3H7OH | C4H9OH | C5H11OH | C6H13OH | C7H15OH | C8H17OH | C9H19OH | C10H21OH | C11H23OH | C12H25OH |
Energiantuotanto
Olut on ympäri maailmaa suosittu mieto alkoholijuoma.
Alkoholi palaa sinisellä liekillä
Seattle Thunderbirds

| Seattle Thunderbirds |
| --- | --- |

Perustettu:  1977
Entiset nimet:  Vancouver Nats (1971–1973) Kamloops Chiefs (1973–1977) Seattle Breakers (1977–1985) 
Kaupunki:   Kent, Washington
Kotiareena:  ShoWare Center
– kapasiteetti:  6 500
Sarjataso:  WHL
Konferenssi:  Läntinen
Divisioona:  U.S.
Värit:                     
Toimitusjohtaja:   Bill LaForge
Puheenjohtaja:   Colin Campbell
Päävalmentaja:   Matt O'Dette
Mestaruudet:  WHL (2017)
Infobox OKNimi-testi OK: 
Seattle Thunderbirds on yhdysvaltalainen junioreiden jääkiekkojoukkue, joka pelasi ensimmäisen kautensa 1977–1978. Joukkueen kotipaikka on Kentin kaupunki Washingtonin osavaltiossa. Se pelaa WHL-sarjassa.
Seura perustettiin nimellä Seattle Breakers vuonna 1977, kun Kamloops Chiefs siirrettiin Seattleen. Vuonna 1985 seura myytiin, ja se vaihtoi nimensä nykyiseksi Seattle Thunderbirdsiksi. Vuonna 1992 Thunderbirds osallistui Memorial Cup -turnaukseen isäntäjoukkueena. Vuonna 2009 seuran uusi jäähalli ShoWare Center valmistui Kentiin.
Joukkue kautena 2024–2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Syntymävuosi | Syntymäpaikka |
| 31 |  | Grayson Malinoski | L | 2007 | Saskatoon, Saskatchewan, Kanada |
| 33 |  | Scott Ratzlaff (A) | L | 2005 | Irma, Alberta, Kanada |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Syntymävuosi | Syntymäpaikka |
| 3 |  | Ashton Cumby | L | 2005 | Bonnyville, Alberta, Kanada |
| 5 |  | Hyde Davidson | L | 2006 | Edmonton, Alberta, Kanada |
| 6 |  | Vanek Popil | R | 2008 | Edmonton, Alberta, Kanada |
| 21 |  | Radim Mrtka | R | 2007 | Havlíčkův Brod, Tšekki |
| 25 |  | Tai Riley | L | 2008 | Whitecourt, Alberta, Kanada |
| 27 |  | Kaleb Hartmann | L | 2007 | Langley, Brittiläinen Kolumbia, Kanada |
| 28 |  | Jaxson Pawlenchuk | L | 2007 | Ardrossan, Alberta, Kanada |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Syntymävuosi | Syntymäpaikka |
| 9 |  | Coster Dunn (A) | R | KH | 2005 | Stony Plain, Alberta, Kanada |
| 11 |  | Finn Bagley | R | OLH | 2008 | Airdrie, Alberta, Kanada |
| 14 |  | Sawyer Mayes | L | KH | 2007 | Salmon Arm, Brittiläinen Kolumbia, Kanada |
| 17 |  | Brendan Rudolph | L | VLH | 2008 | Calgary, Alberta, Kanada |
| 18 |  | Colton Gerrior | R | KH | 2008 | Williams Lake, Brittiläinen Kolumbia, Kanada |
| 22 |  | Simon Lovsin (A) | R | OLH | 2006 | Stony Plain, Alberta, Kanada |
| 23 |  | Hayden Pakkala | L | KH | 2004 | Okotoks, Alberta, Kanada |
| 24 |  | Brayden Holberton | R | OLH | 2007 | Sparwood, Brittiläinen Kolumbia, Kanada |
| 29 |  | Nathan Pilling (A) | L | VLH | 2004 | Calgary, Alberta, Kanada |
| 81 |  | Brayden Schuurman | R | KH | 2004 | Abbotsford, Brittiläinen Kolumbia, Kanada |
| 86 |  | Braeden Cootes (C) | R | KH | 2007 | Sherwood Park, Alberta, Kanada |
| 88 |  | Matěj Pekař | L | VLH | 2007 | Přerov, Tšekki |
| 89 |  | Antonio Martorana | R | OLH | 2007 | Edmonton, Alberta, Kanada |
| 91 |  | Samuel Charko | L | VLH | 2007 | Whitecourt, Alberta, Kanada |
Lähde: EliteProspects
Valmennus & Joukkueenjohto

Päävalmentaja: Matt O'Dette
Apuvalmentaja: Carter Cochrane
Apuvalmentaja: Taylor Makin
Maalivahtivalmentaja: Brad Guzda
Fysiikkavalmentaja: Tom Orr
Huoltopäällikkö: Ryan Campbell
Puheenjohtaja: Colin Campbell
Varapuheenjohtaja: Russ Farwell
Toimitusjohtaja: Bill LaForge
Apulaistoimitusjohtaja: Jared Crooks
Henkilöstöjohtaja: Craig Goebel
Pelaajakehitysjohtaja: Steven Goertzen
Kykyjenetsinnänjohtaja: Jag Bal
Lähde: EliteProspects
Aiheesta muualla

Seuran kotisivut (englanniksi)
Seattle Thunderbirdsin EliteProspects-sivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Seattle Thunderbirds
| Itäinen konferenssi | Itäinen konferenssi | Läntinen konferenssi | Läntinen konferenssi |
| --- | --- | --- | --- |
| Itäinen | Keskinen | B.C. | U.S. |
| Brandon Wheat Kings | Calgary Hitmen | Kamloops Blazers | Everett Silvertips |
| Moose Jaw Warriors | Edmonton Oil Kings | Kelowna Rockets | Portland Winterhawks |
| Prince Albert Raiders | Kootenay Ice | Prince George Cougars | Seattle Thunderbirds |
| Regina Pats | Lethbridge Hurricanes | Vancouver Giants | Spokane Chiefs |
| Saskatoon Blades | Medicine Hat Tigers | Victoria Royals | Tri-City Americans |
| Swift Current Broncos | Red Deer Rebels |  |  |
Käännös suomeksi
Jean Feller

Jean Feller vuonna 2017.
Jean Feller (s. 30. toukokuuta 1965 Bryssel, Belgia) on 8.dan, (8. asteen musta vyö) Kansainvälinen ITF Taekwondo-opettaja, jolla on lajin maailmanliiton, International Taekwon-Do Federationinn opetus- ja graduointioikeudet. Hän on myös ITF TAEKWON-DO LIITTO ry:n perustaja ja toiminut lajiliiton puheenjohtajana 12 vuotta sekä maajoukkueen päävalmentajana 10 vuoden ajan. Fellerin oppilaat ovat saavuttaneet lukuisia SM, PM, EM ja MM-mitaleita vuodesta toiseen. Hän on opettanut Taekwon-doa vuodesta 1996 alkaen lukuisilla paikkakunnilla Suomessa sekä ulkomailla, pitäen myös lukuisia leirejä, seminaareja, koulutuksia ja projekteja mm. Opetusministeriön kanssa. Feller kehitti "Liikunta on osa Taekwon-Doa, Taekwon-Do on osa liikuntaa" -projektin kouluikäisten liikunnan aktivoimiseksi. Sen puitteissa hän kiersi lähes 2 vuoden ajan eri oppilaitoksia Suomessa.
Koulutus

Feller on saanut ITF Taekwon-dosta opetusta lajin parhaimmilta: Lajin ensimmäinen suurmestari Rhee Ki Ha, 9.dan on myöntänyt Jean Feller:lle 4 - 6.dan vyöarvot. Sitä aikaisemmat vyöarvot graduoi vanhempi mestari Fikret Güler, 8.dan, joka toi lajin aikoinaan Suomeen. Lisäksi vuodesta 2011 alkaen Feller on ollut korealaisen suurmestarin Kim Ung Chol, 9.dan oppilas joka puolestaan tunnetaan monien maiden EM- ja MM-mitalistien opettajana. Hän on aikoinaan saanut opetusta myös lukuisien seminaarien muodossa mm. vanhempi mestari Raymond O´Neilliltä (8.dan) Englannista sekä mestari Ri Yong Sokilta 8.dan, Korea.
Feller suoritti Suomalaisen valmennusjärjestelmän korkeimman 4. tason tutkinnon: Kansainvälisen valmentajan erityisammattitutkinnon (VEAT), 2009, Liikuntakeskus Pajulahdessa. Tämä tutkinto on Opetushallituksen hyväksymä ammattikorkeakoulutasoinen tutkinto.
Palkintoja ja arvonimiä

Mestarin arvo myönnettiin 10-11.10.2015 SuurMestari Kim Ung Chol, 9.dan, Korea, toimesta Espoossa pidetyssä Kansallisessa Seminaarissa. Ainutlaatuista on myös se, että on suorittanut kaikki vyöarvoni vähintään Mestarin vyöarvon omaavalle opettajalle. ITF Taekwon-Dossa korkein mahdollinen vyöarvo on 9.dan (9. asteen musta vyö).ref>http://www.ruutu.fi/video/2774779</ref>
Feller on ainoa opettaja Euroopassa, joka on saanut kaksi kertaa lajin Maailmanliitolta OIM -mitalin ( Outstanding Instructor Medal) tekemästään opetustyöstä ja valmentamisesta lajin parissa. (2007 Kroatia, 2014 Tadžikistanissa).
Feller sai myös vuonna 2011 Suomalaisen Budoka- Lehden "Taistelijan Maljan"- lajin eteen tehdystä vuosikausien työstä Suomessa, näin ollen ensimmäinen Suomalainen ITF Taekwon-Don Opettaja joka kyseisen tunnustuksen sai.
Vuoden 2019 MM-kisoissa, Bulgariassa, ITF Maailmanliiton Presidentti, Professori Ri Yong Son, nimitti Jean Fellerin Maailmanliiton Juniori- ja Veteraanikomitean jäseneksi, ensimmäisenä Suomalaisena, joka ikinä päässyt Maailmanliiton komitean jäseneksi. Feller on myös Koulutus- ja Teknisen Komitean jäsen. Komitea määrittelee miten tekniikat tehdään kaikissa jäsenmaissa tulevaisuudessa.
Ura personal trainerina

Feller on tehnyt tuhansia tunteja Personal Trainerina erityisesti toiminnallisen harjoittelun parissa (mm. Fustra Finlandin metodin parissa: 2.taso, Golf- ja TYKY-koulutukset).  Hän ohjaa viikoittain PT-tunteja, Taekwon-don yksityistunteja ja lähes joka viikonloppu seminaaria tai intensiivistä harjoittelujaksoa jossain päin Suomea tai Virossa.
Aiheesta muualla

Petteri Ala-Kivimäki: Suomen ainoa security escort on naistähtien seura- ja turvamies – ballerinat piti kantaa baarista hotelliin olkapäillä Helsingin Sanomat. 19.11.2016. Viitattu 23.4.2017.
Hyppypotku studiossa.
Euroopan metsäinstituutti

| Euroopan metsäinstituutti> European Forest Institute |
| --- | --- |
 EFI:n ligo.
Perustettu:  1993, muuttui kansainväliseksi järjestöksi 2005
Perustaja:  12 allekirjoittajavaltiota
Tyyppi:  kansainvälinen järjestö
Toimiala:  metsäala
Päämaja:  Joensuu
Aiheesta muualla
Sivusto
Infobox OKNimi-testi OK: 
Euroopan metsäinstituutti (engl. European Forest Institute, lyhennys EFI) on kansainvälinen järjestö, joka edistää metsäalan verkostoitumista ja tarjoaa puolueetonta, päätöksenteolle olennaista tietoa metsistä ja metsätaloudesta. EFI myös puoltaa metsien tutkimusta ja sen yhtenä tavoitteena on edistää metsäalan tutkimustiedon käyttöä Euroopassa.
Euroopan metsäinstituutin päämaja Joensuussa.
EFI:n päämaja sijaitsee Joensuussa Yliopistokadulla Metla-talossa. Sivutoimipisteet sijaitsevat Espanjan Barcelonassa, Saksan Bonnissa ja Belgian Brysselissä. Tämän ohella voi olla projektitoimistoja, esimerkiksi vuonna 2020 sellainen oli Kuala Lumpurissa Suomen suurlähetystön yhteydessä.
EFI on perustettu 12 maan allekirjoittamalla perustamiskirjalla 9. syyskuuta 1993. Vuonna 2003 yhteensä 20 valtiota allekirjoitti yleissopimuksen (Convention on EFI) ja vuonna 2005, riittävän monen maan ratifioitua sopimuksen, instituutti muuttui  kansainväliseksi järjestöksi. Kesään 2018 mennessä yhteensä 29 valtiota oli allekirjoittanut metsäinstituuttia koskevan yleissopimuksen.
EFI:llä on vankka kokemus metsäalan tutkimushankkeiden koordinoinnista ja niihin osallistumisesta, tutkimusten julkaisemisesta ja metsäalan tapahtumien järjestämisestä. EFI on muun muassa osallistunut yhteistyökumppanina tai koordinoinut yli 30 Euroopan komission rahoittamaa projektia viime vuosien aikana.
Aiheesta muualla

Viralliset sivut
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Ranska  BnF data  Saksa 2  Israel  Yhdysvallat  Latvia  Tšekki  Kroatia  Puola 
Tieteilijät:  CiNii 
Muut:  IdRef
Me kaksi vain

| Me kaksi vain Arja Koriseva |
| --- | --- | --- |

Studioalbumin tiedot
 Äänitetty : 1990–91
 Studio : Finnvox-studiot, Helsinki
 Julkaistu: 1991
 Formaatti: LP-levy (FL 5161)   C-kasetti (FK 5161)   CD-levy (FCD 5161)   VHS-kasetti (MV-5161)
 Tuottaja(t): Pave Maijanen   Jaakko Salo   Timo Lindström (2, 11)
 Tyylilaji: iskelmä
 Kesto: 42.32
 Levy-yhtiö: Fazer Finnlevy
 Levymerkki: Finnlevy
Listasijoitukset
  Suomi: 1. (2 viikkoa, heinäkuu 1991)
muut julkaisut
| Arja Koriseva 1990 | Me kaksi vain 1991 | Saa joulu aikaan sen 1991 |
Me kaksi vain on suomalaislaulaja Arja Korisevan toinen, vuonna 1991 julkaistu studioalbumi. Levy ylitti myynnillään kulta- ja platinalevyrajat vuonna 1991. Kaikkiaan levyä on myyty 84 200 kappaletta. Fazer Finnlevy julkaisi albumin vinyyli- ja CD-levyinä, C-kasettina sekä VHS-kasettina.
Koriseva osallistui vuoden 1990 Syksyn sävel -kilpailuun albumin kappaleella ”Rakkauden värit”. Lisäksi levyllä on mukana kappale ”Enkelin silmin”, jolla Koriseva osallistui vuoden 1991 Suomen euroviisukarsintaan sijoittuen viidenneksi.